stanford-oval/wikipedia huggingface dataset:
קלאוס (סרט)

| --- | --- |

כרזת הסרט
 בימוי:  סרחיו פבלוס 
 הופק בידי:  ג'ינקו גותו סרחיו פבלוס מריסה רומן מת'יו טיוון מרסדס גאמרו מיקל לג'זרה אורטיס גוסטאבו פראדה
 תסריט:  סרחיו פבלוס ג'ים מהוני זאק לואיס
 עריכה:  Pablo García Revert 
 מדבבים:  ג'ייסון שוורצמן ג'יי קיי סימונס ראשידה ג'ונס וויל סאסו נורם מקדונלד ג'ואן קיוזאק
 מדבבים בעברית:  דניאל מגון יורם יוספסברג דקלה הדר שרית וינו אלעד יגאל שדה אוהד שחר אריה צ'רנר
 מוזיקה:  Alfonso G. Aguilar 
 אנימטור:  Yoshimichi Tamura, Slaven Reese, Matt Williamês, Charles Bonifacio, Victor Ens, Sergio Martins, David Lamas Grimaldi 
 מדינה:  ספרד 
 חברת הפקה:  נטפליקס אנימציה Sergio Pablos Animation Studios Atresmedia Cine Aniventure
 חברה מפיצה:  נטפליקס
 שיטת הפצה:  וידאו על פי דרישה, ישירות לווידיאו 
 הקרנת בכורה:  8 בנובמבר 2019
 משך הקרנה:  96 דק' 
 שפת הסרט:  אנגלית
 סוגה:  אנימציה דרמה קומית הרפתקאות
 מקום התרחשות:  האזור הארקטי 
 תקופת התרחשות:  תקופת חג המולד 
 פרסים:  פרס באפט"א לסרט האנימציה הטוב ביותר פרס אנני לסרט הטוב ביותר
 www.thespastudios.com
 דף הסרט ב־IMDb
 
קלאוס (באנגלית: Klaus) הוא סרט מונפש ספרדי לחג המולד שבויים על ידי סרחיו פבלוס. בסרט מדבבים ג'ייסון שוורצמן, ג'יי קיי סימונס, ראשידה ג'ונס, וויל סאסו, נורם מקדונלד וג'ואן קיוזאק. הסרט עלה לשידור בכל הפלטפורמות של נטפליקס ב-8 בנובמבר 2019 וזכה לתשואות ולביקורות חיוביות על האנימציה, הסיפור והקולות. ב-26 בינואר, הסרט זכה ב-6 פרסי אנני ביניהם לפרס אנני לסרט הטוב ביותר, וגם בפרס באפט"א לסרט האנימציה הטוב ביותר. בנוסף הסרט קיבל מועמדות לפרס אוסקר לסרט המונפש הטוב ביותר.
קשרים לדמותו של סנטה קלאוס

עלילת הסרט מספקת הסברים כביכול–הגיוניים וקשרים שונים לדמותו של סנטה קלאוס ולתכונות המיוחסות לו בפולקלור, בהן:
השם "קלאוס" ("סנטה קלאוס" הוא פשוט "קלאוס הקדוש").
השימוש במזחלת הרתומה לאיילי צפון מוסבר בהיעדר מספיק סוסים כדי למשוך את המזחלת כשהיא עמוסה בצעצועים (הסוס היחיד בנמצא היה סוס כרכרת הדואר של ג'ספר), מה שאילץ את ג'ספר וקלאוס להיעזר באיילי הצפון שרעו בקרבת מקום, והם אמנם הצליחו לרתום שישה מהם למזחלת. בנוסף, תאונה שבעקבותיה האיילים והמזחלת זינקו לאוויר יצרה את מראה איילי הצפון הגוררים את המזחלת על רקע הירח.
צחוקו החריג של קלאוס – "הוֹ, הוֹ, הוֹ".
הלבוש הססגוני המיוחס לסנטה קלאוס מוצג בסרט כלבוש שהעניקו לו הסאמים.
נתינת מתנות רק לילדים טובים היא פועל יוצא של כעסו של ג'ספר על ילד שלעג לו וזרק לעברו כדורי שלג, כמו גם הטענה שקלאוס רואה את כל הילדים כל הזמן ועורך רישום של מעשיהם הטובים והרעים.
מדבבים

ג'ייסון שוורצמן - ג'ספר גוהנסון, המשמש כדוור העיירה החדש כמשימה מטעם אביו
ג'יי קיי סימונס - מר קלאוס, חוטב עצים ויוצר צעצועים
ראשידה ג'ונס - אלווה, מורה
וויל סאסו - אקסל אלינגבואו, מנהיג שבט אלינגבואו
ג'ואן קיוזאק - תמי קראם, מנהיגת שבט קראם
נורם מקדונלד - מוגנס, מפעיל המעבורת
מדבבים > מדבבים בעברית

דניאל מגון - ג'ספר ג'והנסן
יורם יוספסברג - מר קלאוס
דקלה הדר - אלווה
שרית וינו אלעד - גברת קראם
יגאל שדה - מר אלינגבו
אוהד שחר - מוגנס
אריה צ'רנר - אבא של ג'ספר
הערות שוליים

↑  "Oscar nominees: It's David and Goliath in animation, but the little guy is well-armed". Los Angeles Times (באנגלית אמריקאית). 2020-01-13. נבדק ב-2020-01-14.
| פרס אנני לסרט הטוב ביותר |
| --- | --- | --- |
| שנות ה-90 | היפה והחיה (1992) • אלאדין (1993) • מלך האריות (1994) • פוקהונטס (1995) • צעצוע של סיפור (1996) • חתולים אינם רוקדים (1997) • מולאן (1998) • ענק הברזל (1999) |  |
| העשור הראשון של המאה ה-21 | צעצוע של סיפור 2 (2000) • שרק (2001) • המסע המופלא (2002) • מוצאים את נמו (2003) • משפחת סופר-על (2004) • וולאס וגרומיט והארנב הקטלני (2005) • מכוניות (2006) • רטטוי (2007) • קונג פו פנדה (2008) • למעלה (2009) |  |
| העשור השני של המאה ה-21 | הדרקון הראשון שלי (2010) • רנגו (2011) • ראלף ההורס (2012) • לשבור את הקרח (2013) • הדרקון הראשון שלי 2 (2014) • הקול בראש (2015) • זוטרופוליס (2016) • קוקו (2017) • ספיידרמן: ממד העכביש (2018) • קלאוס (2019) |  |
| העשור השלישי של המאה ה-21 | נשמה (2020) • משפחת מיטשל ומלחמתה במכונות (2021) • גיירמו דל טורו מציג: פינוקיו (2022) • ספיידרמן: ברחבי ממדי העכביש (2023) • רוז הרובוטית (2023) |  |
| פרס באפט"א לסרט האנימציה הטוב ביותר |
| --- | --- | --- |
| העשור הראשון של המאה ה-21 | תזיזו ת'רגליים (2006) • רטטוי (2007) • וול-E ‏(2008) • למעלה (2009) • צעצוע של סיפור 3 (2010) |  |
| העשור השני של המאה ה-21 | רנגו (2011) • אמיצה (2012) • לשבור את הקרח (2013) • סרט לגו (2014) • הקול בראש (2015) • קובו: אגדה של סמוראי (2016) • קוקו (2017) • ספיידרמן: ממד העכביש (2018) • קלאוס (2019) |  |
| העשור השלישי של המאה ה-21 | נשמה (2020) • אנקאנטו (2021) • גיירמו דל טורו מציג: פינוקיו (2022) • הילד והאנפה (2023) • וולאס וגרומיט: על כנפי הנקמה (2024) |  |
אדוארד לורנץ

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 במאי 1917 מערב הרטפורד, קונטיקט, ארצות הברית 
 פטירה:  16 באפריל 2008 (בגיל 90) קיימברידג', מסצ'וסטס, ארצות הברית 
 ענף מדעי:  תורת הכאוס
 מקום מגורים:  קונטיקט מסצ'וסטס
 מקום קבורה:  Waterville Valley Cemetery 
 מקום לימודים:  דארטמות' קולג' (1938)  אוניברסיטת הרווארד (1941)  המכון הטכנולוגי של מסצ'וסטס (1948) 
 מנחה לדוקטורט:  ג'יימס מורדוך אוסטין 
 מוסדות:  חיל האוויר של ארצות הברית (1942–1946)  המכון הטכנולוגי של מסצ'וסטס 
 תלמידי דוקטורט:  קווין א. טרנברת', לויד ל. שולמן, דייוויד ל. ויליאמסון, Robert C. Gammill, ג'ון ארתור יאנג, David Salstein, רונלד מ. אריקו, John Owen Roads, רוס נ. הופמן, William Allan Perrie, לין הו, לי פנג, Robert Armstrong Derrickson, Jr., קירק בריאן, אלן רובוק, ויליאם ד. סלרס, John D. Stackpole, פרדריק ויליאם וורד הבן, Duane S. Cooley, ויין דלאנו מאונט, דונלד דבורקין, Venkataramanaiah Krishnamurthy 
 פרסים והוקרה:  מדליית הזהב של לומונוסוב (2004)  מדליית בייס-באלוט (2004)  פרס ארגון המטאורולוגי העולמי (2000)  מדליית רוג'ר רוול (1992)  פרס קיוטו למדעים בסיסיים (1991)  חבר זר של החברה המלכותית (28 ביוני 1990)  מדליית אליוט קרסון (1989)  פרס קראפורד למדעי כדור הארץ (1983)  מדליית זהב ע"ש סיימונס (1973)  מדליית המחקר ע"ש קרל גוסטב רוסבי (1969) 
 תרומות עיקריות
 פיתוח תורת הכאוס, אפקט הפרפר.
 
אדוארד נורטון לורנץ (באנגלית: Edward Norton Lorenz; ‏23 במאי 1917 - 16 באפריל 2008) היה מטאורולוג ומתמטיקאי אמריקאי, מחלוצי תורת הכאוס.
חייו

לורנץ נולד בקונטיקט, למד מתמטיקה בדארטמות' קולג' ובאוניברסיטת הרווארד, וקיבל תואר דוקטור במטאורולוגיה במכון הטכנולוגי של מסצ'וסטס.
התעניינותו של לורנץ בכאוס החלה במקרה דרך מחקריו על חיזוי מזג אוויר ב-1961. לורנץ השתמש במחשב בסיסי שעליו הריץ סימולציה של תנאי אקלים. הוא רצה לראות שוב כמה נתונים שראה קודם, ועל מנת לחסוך זמן הוא הזין נתונים שהתקבלו באמצע תהליך של סימולציה קודמת.
להפתעתו, המחשב חזה כעת מזג אוויר שונה לחלוטין. לורנץ הבין שהשינוי נובע מכך שהנתונים החדשים שהשתמש בהם היו בעלי 3 ספרות לאחר הנקודה, ואילו המחשב הקודם עבד עם 5 ספרות לאחר הנקודה. השינוי הזה קטן מאוד, ובאותו זמן היה קונצנזוס מדעי ששינוי כזה לא יכול להשפיע כלל. אך לורנץ גילה ששינויים קטנים בתנאים ההתחלתיים יכולים להביא לשינויים גדולים בסופו של דבר.
לורנץ אף הגדיר את המונח "אפקט הפרפר". בעבודה מדעית שהגיש לאקדמיה למדעים של ניו-יורק בשנת 1963, כתב כי "מטאורולוג אחד העיר כי אם התאוריה נכונה, נפנוף אחד של כנפי שחף עשוי לשנות את מהלך מזג האוויר לנצח". באזכורים מאוחרים יותר העדיף לורנץ להשתמש ב"פרפר", שנשמע דרמטי יותר מ"שחף".
למושכי לורנץ הייתה חשיבות היסטורית בכך שפתחו את השער לענף המושכים בחקר תורת הכאוס.
לורנץ נפטר ב-16 באפריל 2008 בקיימברידג' שבמסצ'וסטס.
פרסים

1969 מדליית המחקר ע"ש קרל-גוסטף רוסבי מטעם האגודה המטאורולוגית האמריקאית (AMS)
1973 מדליית זהב ע"ש סימונס מטעם האגודה המטאורולוגית המלכותית בבריטניה
1975 עמית מחקר באקדמיה הלאומית למדעים של ארצות הברית
1981 חבר באקדמיה הנורווגית למדעים
1983 פרס קראפורד של האקדמיה המלכותית השוודית למדעים במדעי כדור הארץ
1984 חבר כבוד באגודה המטאורולוגית המלכותית
1991 פרס קיוטו על מחקרו והישגיו בתאוריית הכאוס
2004 מדליית בייס באלוט (Buys Ballot medal) של האקדמיה המלכותית ההולנדית לאמנויות ולמדעים
2004 מדליית הזהב של לומונוסוב (Lomonosov Gold Medal) מטעם האקדמיה הרוסית למדעים (RAS)
גתית בועזסון

| --- | --- |
אין תמונה חופשית
 לידה:  1973 (בת 52 בערך) ירושלים, ישראל 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים 
 כלי נגינה:  נבל 
 www.gittitharp.com
 
גתית בועזסון (נולדה ב-1973, ירושלים) היא נבלאית ומוזיקולוגית ישראלית.
ביוגרפיה

בועזסון, ילידת ירושלים, למדה בבית הספר התיכון שליד האקדמיה למוסיקה ולמחול בירושלים, ושירתה בצבא כמוזיקאית מצטיינת. היא למדה לתואר ראשון בנבל קלאסי במקביל ללימודים במחלקה לתאוריה באקדמיה למוסיקה ולמחול בירושלים, בהדרכת הנבלאית אירנה כגנובסקי-קסלר. קומפוזיציה למדה עם פרופ' מנחם צור. סיימה תואר שני בנבל ג'אז, תואר יחיד מסוגו בארץ ובעולם, באקדמיה למוסיקה ולמחול בירושלים, בהדרכת הפסנתרן איתי רוזנבאום והסקסופוניסט יובל כהן. היא סיימה תואר שני נוסף בהצטיינות, בחוג למוזיקולוגיה באוניברסיטה העברית בירושלים.
עבודת התזה המוזיקולוגית שלה עסקה בהשלמה של סימפוניה קונצרטנטית בלתי גמורה מאת מוצרט, תוך בחינת סגנונם ומאפייניהם של כל הקונצ'רטי של מוצרט. בלימודי הדוקטורט שלה במוזיקולוגיה חוקרת את המעבר בין הטעמה אשכנזית לספרדית בשירי הזמר בתחילת המאה ה-20 בארץ ישראל, בהדרכת פרופ' נפתלי וגנר מהחוג למוזיקולוגיה, וד"ר יעל רשף מהחוג ללשון עברית.
בועזסון הופיעה כסולנית עם מרבית התזמורות בארץ, ביניהן התזמורת הסימפונית ירושלים, הקאמרטה הישראלית ירושלים, התזמורת הקאמרית הישראלית, והסינפונייטה הישראלית באר שבע. היא משתתפת רבות בפסטיבלים שונים, כגון: פסטיבל קול המוסיקה בגליל העליון, הפסטיבל הבינלאומי למוזיקה קאמרית בירושלים, פסטיבל אבו גוש ועוד.
בועזסון מלמדת נבל באקדמיה למוסיקה ולמחול בירושלים, והרמוניה בחוג למוזיקולוגיה באוניברסיטה העברית בירושלים. בין תלמידיה יש כאלה שזכו בפרסים בתחרויות ארציות ובינלאומיות. היא חברת הוועדה האמנותית של תחרות הנבל הבינלאומית ושל תחרות הנבל הישראלית.
בהקלטותיה ובאמנותה היא מנסה לשלב בין סגנונות שונים: קלאסי, ג'אז, מוזיקה ישראלית ומוזיקה אתנית. הקליטה עיבודים מפרי עטה לנבל סולו ותזמורת, והיא מרבה לבצע יצירות חדשות בביצועי בכורה. בין ביצועי הבכורה שהקליטה למוזיקה קלאסית ישראלית, יצירות משל פאול בן-חיים, עמי מעייני, בועז בן משה, ליאור נבוק, בן-ציון אורגד, יוסף טל, ינעם ליף ואיתן שטיינברג.
פרסים ומלגות לימודים

מלגת הצטיינות מטעם האוניברסיטה העברית ע"ש פרופ' דליה כהן (2014)
מלגת הצטיינות מטעם המכון למדעי היהדות באוניברסיטה העברית (2014)
מלגות הצטיינות מטעם החוג למוזיקולוגיה, האוניברסיטה העברית (2011-2013)
מלגות הצטיינות מטעם האקדמיה למוסיקה ולמחול (2010-2013)
מלגות קרן התרבות אמריקה ישראל משנת 1987 עד סיום לימודי התואר הראשון.
פרס ראשון בתחרות קונצ'רטו 1996, האקדמיה למוסיקה ירושלים.
פרס ראשון בתחרות קונצ'רטו 1995, האקדמיה למוסיקה ירושלים.
פרס ראשון בתחרות כלי מיתר 1994, האקדמיה למוסיקה ירושלים.
פרס ראש האקדמיה 1995.
פרס שני בתחרות מוזיקה מודרנית, 1995, האקדמיה למוסיקה ירושלים.
פרס שני בתחרות מוזיקה קאמרית 1990, האקדמיה למוסיקה ירושלים.
בני הרדי (סדרת טלוויזיה, 2020)

| --- | --- |

 מבוסס על:  סדרת הספרים "בני הרדי"
 סוגה:  דרמת נעורים דרמת פשע
 שחקנים:  אלכסנדר אליוט רוהאן קמפבל
 ארץ מקור:  קנדה קנדה
 שפות:  אנגלית
 מקום התרחשות:  ניו אינגלנד 
 תקופת התרחשות:  שנות ה-80 של המאה ה-20 
 מספר עונות:  2
 מספר פרקים:  23
 הפקה
 הפצה:  דיסני+ 
 צלמים:  פרייזר בראון
 שידור
 רשת שידור:  הולו
 תקופת שידור מקורית:  4 בדצמבר 2020 – הווה 
 קישורים חיצוניים
 www.thehardyboystv.com
 דף התוכנית ב-IMDb
 
בני הרדי (באנגלית: The Hardy Boys) היא סדרת טלוויזיה קנדית מסוגת דרמת נעורים ופשע, שנוצרה עבור רשת "הולו" ומבוססת על סדרת הספרים "בני הרדי". עונתה הראשונה של הסדרה כוללת 13 פרקים, והיא עלתה לשידור ב-4 בדצמבר 2020. ב-6 באפריל 2022 עלתה לשידור העונה השנייה.
תקציר העלילה

לאחר טרגדיה משפחתית במהלכה אמם מתה, פרנק הרדי בן ה-16 ואחיו הקטן, ג'ו הרדי בן ה-12, נאלצים לעבור במהלך הקיץ מהעיר הגדולה לעיירת מולדתם של הוריהם, ברידג'פורט. בעוד שני האחים שוהים אצל דודתם, טרודי, הקיץ השקט של פרנק וג'ו מופרע במהירות כשהם מגלים שאביהם, הבלש פנטון הרדי, עסק בחקירה חשאית. כשהם מבינים שייתכן שאביהם עלה על משהו, שני האחים לוקחים על עצמם לפתוח בחקירה משלהם, ומגלים שלכולם בעיירה יש סיבות חשודות משלהם להסתיר את האמת, ושמשהו הרבה יותר מרושע ממה שחשבו מתרחש בעיירה.
צוות השחקנים והדמויות > ראשי

רוהאן קמפבל – פרנק הרדי
אלכסנדר אליוט – ג'ו הרדי
צוות השחקנים והדמויות > משני

ביה סנטוס – דודה טרודי, דודתם של פרנק וג'ו.
ג'יימס טאפר – פנטון הרדי, בלש פרטי ואביהם האלמן של פרנק וג'ו.
ג'נט פורטר – לורה הארדי, אמם המנוחה של פרנק וג'ו.
קינה לין בסטידאס – קלי שו
ריילי אודונל – ביף הופר
אדם סוויין – צ'אט מורטון
כריסטיאן פרי – פיל כהן
לינדה תורסון – גלוריה אסטברוק, אמה של לורה וסבתם של פרנק וג'ו.
סטיבן ר. הארט – האיש הגבוה
לארה סאדיק – קניקה האן
אטיקוס מיטשל – ג'יי. בי. קוקס
אלכסנדרה ביטון – אמה
סעד סידיקווי – רופרט האן
רייצ'ל דרנס – סטייסי בייקר
ג'ניפר הסיונג – השוטר ג'סי הופר
פרנק ליקארי – דין מקפרלן
ביל לייק – מפקד המשטרה עזרא קוליג
שידור

כל עונתה הראשונה של הסדרה, שכוללת 13 פרקים, עלתה לשידור ברשת "הולו" בארצות הברית ב-4 בדצמבר 2020.. בקנדה, הסדרה עתידה לעלות לשידור במהלך שנת 2021 בערוץ "YTV".
הערות שוליים

↑  Lawrence, Gregory. "'The Hardy Boys' Trailer Is Less Wholesome Mystery, More 'True Detective'". Collider. Retrieved 27 November 2020.
↑  VanHoose, Benjamin. "Hulu Sets Premiere Date for New Adaptation of The Hardy Boys — Watch the First Trailer". Peoples Magazine. Retrieved 27 November 2020.
פארק היורה – דמויות

בסדרת המדע הבדיוני פארק היורה מאת מייקל קרייטון, הכוללת שני ספרים ושישה סרטים וכן כמה סדרות בת, המבוססים עליהם ישנם שלל רב של דמויות. חלק מהדמויות מצויות גם בספרים וגם בסרטים. דמויות שמופיעות מעבר לסרט השני, אינם מופיעות בספרים המקוריים אך עדיין חלק מרצף העלילה הנבנית של הסדרה.
דמויות שמופיעות רק בספרים > דמויות מפארק היורה > ד"ר מרטי גוטיירז

מרטי גוטיירז הוא מדען אמריקאי הגר בקוסטה ריקה והוא הדמות היחידה המופיעה בשני הספרים ולא בסרטים. בספר הראשון הוא מתואר כחוקר לטאות החוקר נשיכות של לטאה מסתורית העומדת על רגליה האחוריות. הוא מניח שמדובר בלטאת בסיליסק שאינה תוקפנית אך כשמתברר שהלטאה ארסית הוא חושד בקיומה של לטאה אחרת, חדשה למדע. בהמשך הוא מוצא נבלת לטאת בפיו של שאגן והוא מחלץ אותה ממנו ושולח אותה למעבדה למחלות טרופות בניו יורק, לשם זיהויה ולא מודע לכך שמדובר בדינוזאור. הוא מופיע גם בסוף הספר בו הוא נראה עם אלן גרנט ושאר האנשים שחולצו מהפארק בעודם תקועים בקוסטה ריקה, כדי לא ליצור פאניקה מקיומו של הפארק.
הוא מופיע בספר השני בעודו עוזר לחברו ד"ר ריצ'רד לוין לחקור גופות של יצורים משונים שנמצאים בכמה איים לחופי קוסטה ריקה. ריצ'רד נע איתו למחקר של אחת הגופות אך השניים נהדפים בידי עובדים המשמידים את השלד של היצור. מרטי מודיע ללוין שאיש לא יודע מאין היצורים הגיעו, דבר המניע אותו לחקור את האיים. לאחר מכן הם נפרדים בשלום.
דמויות שמופיעות רק בספרים > דמויות מפארק היורה > אד רג'יס

רג'יס הוא איש יחסי הציבור של פארק היורה אך המונד שולח אותו לשליחויות נוספות שאינו מבין בהם, כמו להטיס פצועים לבית חולים ביבשת ובהמשך הוא מצווה עליו לשמור על ילדיו במהלך הסיור. רג'יס מלווה את הקבוצה של גרנט ומשגיח על שני נכדי המונד אך כאשר מתחילה הסופה והחשמל כבה, הטירנוזאורוס יוצא מהגדרות. רג'יס לא מצליח לשלוט בעצמו ובורח הרחק מהמכונית בה נמצאים הילדים.
הוא נמלט לעבר כמה סלעים ומחכה שהטירנוזאורוס יעבור. הוא ניצל מהמתקפה הראשונה אך כאשר הוא חוזר הוא נתקל בטירנוזאורוס קטן יותר שמשתעשע בו ואז טורף אותו. רגלו הכרותה נמצאת בידי ג'נרו ומלדון שמחזירים אותה למרכז המבקרים.
רג'יס לא נראה בסרט, בו עורך הדין ג'נרו מחליף אותו בהתנהלותו והוא גם נטרף בצורה דומה.
דמויות שמופיעות רק בספרים > דמויות מהעולם האבוד > ד"ר ריצ'רד לוין

ריצ'רד לוין הוא פלאונטולוג חכם בעל הון רב. חברו היחיד הוא ד"ר מרטי גוטיירז ושאר המדענים סולדים מאישיותו השחצנית והיומרנית, בעיקר איאן מלקולם. הוא מאמין שישנם דינוזאורים חיים בעולם אבוד, דבר שאיש מלבדו לא מאמין בו, אפילו לא מלקולם ששכח מאירועי הסרט הראשון אך בכל זאת מתלהב מהאפשרות שהם קיימים. לוין הנוסע במהירות גבוהה מדי נענש בקנס ובחיוב להרצות לתלמידים צעירים לימודי מדעים. בבית הספר הוא חונך שני תלמידים המתקרבים אליו: קלי קורטיז וארבי בנטון.
בלי להגיד לאנשים הוא מחליט לנסוע לאי איסלה סורנה לצד דייג מקומי אך שם הוא נתקע בעוד הדייג שליווה אותו, דייגו, נטרף בידי קרנוטאורוס. קבוצה הכוללת את מלקולם ואת דוק תורן מגיעים לחלץ אותו בעודו חוקר את חיי הדינוזאורים באי מבלי להתרגש מדי. הוא ננשך בידי כמה פרוקומפסוגנתוסים אך לא נפצע ומצליח להימלט לבסוף עם שאר הצוות בסירה חזרה.
הוא לא מופיע בסרט ומאפייניו מוחלפים בדמותה של שרה הרדינג.
דמויות שמופיעות רק בספרים > דמויות מהעולם האבוד > פרופ' דוק ת'ורן

ג'ק (דוק) ת'ורן הוא פרופסור להנדסה שעזב את האקדמיה כדי לייצר ציודי מחקר ובעיקר רכבי שטח וכלי נשק. ריצ'רד לוין מבקש מחברתו לבנות לו ציוד בשביל הגעה לאי הדינוזאורים והוא בונה עבורו קרוואן גדול, זוג אופנועים וציוד נוסף.
ואולם לוין לא מגיע לקחת את הציוד ובמקום מתברר שהוא נסע לבדו לאי וצריך משלחת חילוץ. ת'ורן מגיע יחד עם עוזרו אדי קאר ומלקולם לאי והם מוצאים ומחלצים את לוין. ת'ורן מטפל בשרה ובאיאן לאחר מתקפת טירנוזאורוסים והם מצליחים לבסוף להימלט מהאי.
בסרטים הוא לא מופיע וחלק ממאפייניו מוחלפים בדמות אדי קאר ורונלד טמבו.
דמויות שמופיעות רק בספרים > דמויות מהעולם האבוד > ר. בי. ארבי בנטון

ארבי בנטון הוא ילד צעיר הלומד עם קלי קורטיז והוא צעיר ממנה בשנתיים. הוא אפרו-אמריקאי נמוך המרכיב משקפיים ושני הוריו רופאים. הוא ביישן אך חכם מאוד ואשף מחשבים העוזר לקלי להתחמק לתוך הקרוואן בלי ששאר האנשים יגלו, לאחר שקיבלו סירוב להצטרף. הם יוצאים החוצה רק כששאר הקבוצה הגיעו לאי.
ארבי שומר על הקבוצה במחשבים מדינוזאורים שמתקרבים אך כשחבורת רפטורים תוקפת אותם הם עולים למגדל שמירה. המגדל לא מגונן עליהם וארבי המבוהל נמלט לתוך כלוב פנימי במגדל ונועל אותו. הרפטורים מצליחים לגלגל את הכלוב החוצה מהמגדל, נושכים אותו וגוררים אותו לעבר השטח שלהם אך לוין ות'ורן מצליחים לחלץ אותו. בסוף הספר הוא נמלט בסירה חזרה.
דמויות שמופיעות רק בספרים > דמויות מהעולם האבוד > ד"ר הווארד קינג

הווארד הוא עוזרו של לוויס דודג'סון בחברת "ביוסין" שהועסק על ידיו לאחר כישלונו במחקר על קרישת דם. דודג'סון שולח אותו לחפש את מלקולם וחבריו ולהוביל אותו לאי בשביל לגנוב ביצי דינוזאורים, אם כי הוא חשדן ואחראי יותר מדודג'סון למעשיהם. הם מצליחים לגנוב ביצי מאיזאורים אך כשהם מגיעים לקן של טירנוזאורוסים ולוקחים את אחת מביציהם הללו רודפים אחריהם וחובטים במכוניתם. קינג מופרד מדודג'סון שנופל חסר הכרה והוא מחליט לברוח לבדו מהאי לעבר סירה שממתינה להם.
הוא נוסע בג'יפ לעברה אך נתקל בקבוצת פכיצפלוזאורוסים הנוגחים והורסים את הג'יפ. קינג בורח ונאלץ לנוע בג'ונגל של האי אך מאותר בידי להקת רפטורים. הוא מנסה לברוח אך נתפס ונטרף וחטיפו נאכל גם בידי רפטורים.
מותו של קינג מזכיר את מותו של אודסקי מהסרט השלישי בידי רפטורים.
דמויות שמופיעות רק בספרים > דמויות מהעולם האבוד > פרופ' ג'ורג' בייזלטון

בייזלטון הוא פרופסור לביולוגיה מחברת "ביוסין" החובר לדודג'סון ולהווארד קינג במסע לאי למען גנבת ביצי דינוזאורים. הם מצליחים לגנוב ביצי מאיזאורים בעזרת מכשיר רועש מאוד וממשיכים לעבר קן טירנוזאורוסים. הם מנסים להרתיע את ההורים שוב עם הרעש ומצליחים חלקית. אך כאשר בייזלטון מגיע לקן עם הביצים ההורים חוזרים ושואגים.
לדבריו הטירנוזאורוס לא היה יכול לראות את הטרף אם הוא לא זז בדומה לקרפדה, והוא חושב שעמידה במקום תמנע מההורים לראות אותו. אך הוא טועה ואחד הטירנוזאורוסים נושך את רגלו והוא צורח ובורח אך נתפס במהירות ונטרף, בעוד חבריו בורחים מהאזור.
דמותו לא מופיעה בסרט אך חלק ממאפייניו מוחלפים בדמות ד"ר רוברט ברוק המצטרף לחברת הציידים של לודלו שגם הוא איננו בקיא מספיק בדינוזאורים וגם נטרף בידי טירנוזאורוס.
דמויות שמופיעות רק בספרים > דמויות מהעולם האבוד > דייגו

דייגו הוא דייג קוסטה ריקני שהוביל והדריך את לוין באי איסלה סורנה. בתור נער הוא הגיע כמה פעמים לאי אך מעולם לא ראה שם דינוזאורים והוא מתווכח עם לוין על קיומם בעודו חושב שמדובר בציפורים בלבד. הוא מתעלם מהוראות הבטיחות של לוין כמו הימנעות מעישון. בעוד הוא וד"ר לוין מרותקים למאוסזאורוס ההולך לעברם הם מופתעים מזוג קרנוטאורוסים המתמזגים בסביבה. אחד מהם חוטף אותו לעבר השיחים ושם טורף אותו ולוין מאבד את תיקו אך ניצל.
הוא לא מופיע בסרטים אך התנהגותו חסרת האחריות מגולמת בדמותם של קרטר מהסרט השני ושל אנריקה מהסרט השלישי וכולם נהרגים לבסוף.
דמויות שמופיעות רק בספרים > דמויות מהעולם האבוד > אד ג'יימס

ג'יימס הוא מרגל מזוקן שנשלח בידי דודג'סון לרגל אחרי השורדים של אירועי הסרט הראשון בתמורה לתשלום. הוא מרגל בסתר אחרי לוין ומגלה שהוא מתכונן לנסוע לאי איסלה סורנה. עם זאת לוין חושד בו ושולח את זוג התלמידים שלו למשימות בשביל להערים עליו. הוא לא מופיע עוד ולא נוסע עם דודג'סון ואנשיו לאי.
דמויות המופיעות בסרטים/סדרות > דמויות מפארק היורה > ד"ר אלי סאטלר (לורה דרן)

אלי סאטלר היא פלאונטולוגית העובדת לצד חברה ד"ר אלן גרנט במחקר מאובני רפטורים במונטנה. לעומת חברה היא אוהבת ילדים ומנסה לעודד את אלן להתחתן ולהביא ילד במשותף, ללא הצלחה (בספר היא כלל לא ידידתו של אלן ומקבלת תפקיד שולי יותר).
לאחר ההגעה של הצוות לפארק והתחלת הסיור, היא נעצרת לבחון טריצרטופס חולה (בספר זה היה סטגוזאורוס) ומתעכבת לבדיקה של צמח רעיל שנמצא במתחם ולנסות לעזור בריפוי הטריצרטופס. התעכבותה מצילה אותה מהתמודדות שאר הצוות עם הטירנוזאורוס והיא חוזרת למרכז המבקרים עם ד"ר הרדינג. לאחר שהצוות מתעכב היא נוסעת יחד עם רוברט מולדון להציל את הניצולים אך הם מאתרים רק את מלקולם. לאחר שהיא חוזרת לפארק היא מחליטה לנסות לחדש את תחנת החשמל, לאחר שארנולד ריי לא חוזר. היא נכנסת בגיבויו של מולדון שנטרף בידי רפטורים ומצליחה לחדש את החשמל, אך נאלצת לברוח מרפטורים שברחו פנימה וטרפו את ארנולד. לבסוף היא מצליחה לברוח, להתאחד עם אלן והילדים ולבסוף נמלטת עם כולם לרכבו של האמונד, עקב מתקפה של הטירנוזאורוס נגד הרפטורים שרדפו אותם.
אלי מופיעה גם בסרט השלישי, הפעם כאשר היא נשואה למארק דגלר, עובד במשרד החוץ האמריקאי, ולה שני ילדים. על אף שלא התחתנה איתו היא עדיין בקשר טוב עם ד"ר אלן גרנט. היא אינה מופיעה כמעט בסרט אך כאשר אלן מצליח להתקשר אל בנה הקטן, אשר מעביר את השיחה אליה, היא שולחת אל האי (בעזרת הקשרים של בעלה) משלחת הצלה של צבא ארצות הברית. היא לא מופיעה יותר בסרט אך בסוף אלן נשמע מודה לה.
היא מוזכרת בסדרה מחנה הקרטיקון, כשדריוס מחפש הרצאות חדשות שלה באינטרנט של ברוקלין.
אלי חוזרת בסרט השישי, כשהיא מגיעה לביקור בטקסס לאחר תקיפת ארבה פרהיסטורי מסתורי המעלה חשד שקשור ל"ביוסין". היא מגיעה לבקר את אלן, חברה לשעבר ומזמינה אותו לחשוף את מזימות "ביוסין" בשליטה על אספקת המזון העולמית והוא מסכים. יחדיו הם נוסעים ל"עמק ביוסין" ושם מבקרים את מלקולם, המרצה במבנה ועוזר להם להסתנן למעבדות הסגורות. הם מצליחים לחשוף מספר דגימות מהתבואה המיובאת ומותקפים בידי הארבה. הם מצליחים לברוח ושם נתקלים במייזי, הנמלטת כמותם (כאשר אלי מכירה גם את אמה שרלוט ומיידעת אותה על כך). יחדיו הם עולים על רכבת החוצה מהעמק, אך דודג'סון מכבה את החשמל והם יוצאים החוצה לפארק, שם הם מותקפים בידי דימטרודון אך ניצלים בידי מלקולם. בבריחתם הם נתקלים באוון ואנשיו ומותקפים בידי גיגאנוטוזאורוס אך מצליחים להימלט ממנו וטסים במסוק הביתה. אלן מצליח לברוח מהאי, מתאחד שוב עם אלי (שהתגרשה מבעלה) ומעיד נגד "ביוסין".
דמויות המופיעות בסרטים/סדרות > דמויות מפארק היורה > אלקסה (לקס) מרפי (אריאנה ריצ'רדס)

לקס היא נכדתו של ג'ון האמונד ואחותו הגדולה של טים, המתלווים לסיור בפארק, עקב גירושי הוריהם. היא מתוארת כשתקנית, צמחונית ובוגרת יותר מאחיה ובהמשך מתברר שהיא גם מומחית בתוכנות מחשבים. לקס נתקעת עם אחיה בתוך הרכב ומותקפת בידי הטירנוזאורוס. הוא מוסח משניהם אך חוזר ומפיל את הרכב בעוד שלקס ואלן יורדים מהקירות התלולים ובורחים מהרכב, בעוד היא נכנסת לפאניקה על כך שעו"ד ג'נרו ברח. לאחר שאחיה יורד גם, הם הולכים לישון על ענף ובבוקר היא מופתעת מברכיוזאורוס שאוכל לידה. לקס נבהלת אך בהמשך נרגעת ואף מנסה ללטף אותו, דבר שגורם לו להתעטש עליה. הם חוזרים למרכז המבקרים אך מופרדים מאלן ונאלצים לברוח מרפטורים לתוך מטבח. הם נחלצים ומתאחדים עם אלן ואלי אך מסתגרים בחדר בקרה. לקס מצליחה לסגור דלת ממוחשבת בעזרת תוכנה, אך הרפטורים מצליחים להיכנס. לבסוף הם נמלטים לעבר רכבו של סבם למסוק חזרה ליבשת.
לקס נראית עם אחיה בהופעת קמע בסרט הבא בביקורם אצל סבם ופגישתם את מלקולם בעודם מבוגרים יותר.
בספר: לקס מוצגת כאחותו הקטנה של טים אך היא בעלת התנהגות גברית, משחקת בייסבול והיא מוצגת כאגואיסטית, שאננה ויהירה בדומה לסביה ומכניסה לסכנה את הצוות. היא גם לא מבינה במחשבים, דבר שניתן לאחיה. למרות זאת היא שורדת יחד עם אחיה. היא לא מופיעה בספר השני אך מצוין שהיא לומדת בקולג'.
דמויות המופיעות בסרטים/סדרות > דמויות מפארק היורה > טימותי (טים) מרפי (ג'וזף מאזלו)

טים הוא נכדו של ג'ון האמונד ואחיה הקטן של לקס, המתלווים לסיור בפארק, עקב גירושי הוריהם. הוא מוצג כילד מוחצן ודברן המתעניין בדינוזאורים ומתרגש מאוד מהביקור בפארק וגם מההימצאות לצד ד"ר אלן גרנט המוכר לו מספריו, אך אלן לא מתרגש בחזרה. לאחר התקפת הטירנוזאורוס טים נתקע במכונית ואלן נאלץ להוציאו, תוך שהם בסכנה מנפילת הרכב. הם מצליחים לרדת ולהתאחד עם לקס אך עולים לעץ אחר ללילה. לאחר שהם קמים בבוקר הם חוזרים למרכז המבקרים וטים ולקס מופרדים מאלן ובורחים מקבוצת רפטורים למטבח ושם הם מצליחים לנעול רפטור אחד בקירור. הם מצליחים להימלט מהם ולהתאחד עם אלן ואלי ובעוד הרפטורים מותקפים בידי הטירנוזאורוס הם נמלטים לרכבו של סבם וחוזרים.
טים נראה עם אחותו בהופעת קמע בסרט הבא בביקורם אצל סבם ופגישתם את מלקולם בעודם מבוגרים יותר.
בספר: טים הוא האח הבוגר, בן 11 בערך, ובנוסף למומחיותו בדינוזאורים הוא גם מבין גדול במחשבים, במקום אחותו לקס. הבדל נוסף הוא שאלן מאוד שמח לדבר איתו על הדינוזאורים בניגוד לעמדה המסתייגת שהוצגה בסרט. לדברי היוצרים המטרה בכך הייתה לגרום לשינוי באישיותו של אלן לאחר הביקור בפארק. הוא לא מופיע בספר השני אך מוזכר בקצרה.